b'\n_START_ARTICLE_\nDavid Price Racing\n_START_PARAGRAPH_\nDavid Price Racing, lyhenteelt\xc3\xa4\xc3\xa4n DPR on brittil\xc3\xa4inen formulatalli, joka kilpaili GP2-sarjassa kausina 2005-2010. Talli on kilpaillut aiemmin Formula 3, Aurora F1, Formula Renault, A1 Grand Prix, FIA GT Championship ja BPR Global GT Series -sarjoissa. Talli voitti vuoden 1995 BPR-sarjan mestaruuden. Talli on osallistunut my\xc3\xb6s Le Mansin 24 tunnin ajoon vuonna 1999._NEWLINE_Vuodesta 2005 talli on kilpaillut GP2-sarjassa. Talli saavutti kaksi voittoa debyyttikaudellaan. Seuraavina vuosina tallin menestys on ollut heikkoa. Vuonna 2009 talli myytiin Michael Herckin is\xc3\xa4lle Andrelle._NEWLINE_Vuosi 2010 oli DPR-tallin viimeinen esiintyminen GP2:ssa ja samalla tiimin paras kausi sitten vuoden 2005. Tallin toinen kuljettaja Giacomo Ricci pystyi jopa yhteen voittoon Unkarin sprinttikisassa. Michael Herck ajoi paalupaikalle Belgiassa, joka olisi ollut DPR-tallin historian ensimm\xc3\xa4inen paalupaikka, mutta rangaistuksen takia, Herck putosi l\xc3\xa4ht\xc3\xb6ruutuun 4. Viimeisell\xc3\xa4 kaudellaan talli saavutti 28 pistett\xc3\xa4 sijoittuen sarjan kahdeksanneksi.'